Jesiynno paniczka
Jesiynno paniczka
Jo za bajtla
Osprawiol mi moj bracik Jorgus, ze jak bolach dziesiync miesiyncy staro to dostalach sztyry ciucioki na przodku: dwa na dole i dwa na wiyrchu. Bezmas wszystko, co bolo w zasiyngu mojich ronczkow to chytalach, zarozki do gymby cislach i gryzlach. No ja, moja wnuczka tyz tak robi, mie tyz juz bajsla. Ale dalij o mie. Jorgus, tak jak wszystke moje braciki, bardzo mi przol. Bawiol sie zy mnom, nosiol mie na rynkach, na barana, wyrobiol zy mnom, a jo to wykorzystywala. Jak mie wczasli do kinderbeta toch tak ryczala, ze colko okolica slyszala jako to niysprawiedliwosc sie zas dzieje malyj Berbelce:-). Toz Jorgus roz chciol mi dac kusika, a jo mu tyz, yno mie to tak jakosik ujechalo, ze caplach go tymi sztyryma ciuciokami we warga. Krew mu z wargi leciala, ale Jorgus dycki bol fest twardy i udowol, ze go to niy boli! Mama zarozki mu to pomazala jodym. Taki cyrkus! A dzisiej miolby za darmo piercing we wardze, bo dziurki juz boly gotowe!
Miyszkali my na trzecim piyntrze w miyszkaniu, kere papa dostol przidzielone ze kopalnie „Gliwice”. Wlaziolo sie na wiyrch po schodach (windy tam niy bolo, bo to bolo stare budownictwo sprzed 1 wojny swiatowy). Ze siynie na prawo boly dzwiyrze do klozeta, a wele nich bol kokotek z biezoncom zimnom wodom i ausgus. Badycimra my niy mieli, ale mama dycki grzola woda na piecu i my sie kompali w taki smiyszny wannie w kuchni. Z praniym mama tyz niy miala leko. Pamiyntom, jak grzola woda na piecu, prala we takij wielgij wannie na waszbrecie. Prosto ze siynie lazlo sie do kuchnie, a w kuchni po lewy i po prawy stronie boly dzwiyrze. Te po prawy boly do sypialnie, kaj w nogach od yjybeta stol moj kinderbet. Jo moglach jeszcze spac przi mamie i papie, bo i tak nic niy rozumialach a i drapko zasypialach:-). Brat Achim spol na szizlongu w kuchni, a bez te druge dzwiyrze, po lewy stronie, wlaziolo sie do izby, kaj spali braciki Gotthard, Pyjter i Jorgus. Hanzlik spol u starzikow na Wojtuli i tam tyz laziol do szkoly.
Dycki we wieczor mialach swoje „godzinki”, tzn. tyralach tam a nazod od proga sypialni do izby od chopcow tak dugo, azech sie wywalola. Potym ponoc ryczalach tak, ze mie pol Glywic slyszalo, a potym moje braciki mie wolali do siebie, bo kozdy jeszcze chciol mie trocha wymiyntolic, wysciskac, poprzitulac zanim pojda do becika. Pamiyntom jak mie Gotthard straszol, ze jak drapko niy przida do niego to mie zmija pogoni ksss, ksss…Jo niy wiedzialach, co to jest zmija, ale na wszelki wypadek uciekalach gibko ku Gotthardowi – a prawie o to mu szlo:-)
Pyjter miol taki maly szranczek przi lozku, w kerym czimol se dycki jakes maszkety. To on mie zas zwobiol na bombony:-) Niy paminytom, czym mie Jorgus zwabiol, ale pamiyntom, ze u niego w lozku tyz siodalach.
Jak juz bolach zmierzlo, to mama brala mie na rynce, przenosiola do mojego lozeczka i…wszyscy odetchnyli – nareszcie bol spokoj!
Do lozka od mamy i papy wpralach sie dycki rano.
Barbara Matusiewicz
Pjeczyni zimjoków
Pjeczyni zimjoków
Chocioż zachmurzone trocha
To jednak mómy radocha
Kłónki sóm już na kupeczkach
Fojery bydom skłodać starzy i dziecka
Zimjoki już szykujymy
Zaro do łognia ciepjymy
Dobrze se to łupjeczymy
Potym razym jich wetnymy
Dziołchy ,synki ciepcie kłónki !
Jorguś dej sam kosz z łobłónkym !
S niego jabka se weznymy
Do fojery tyż ciepnymy
Bucho flama już jak djosi
Na widłach tata kłonki nosi
Dziecka skoczóm nałokoło
I śpjywajóm se wesoło
Mama niesie już sam kiszka
Na zimjoki wjelko miska
Zaro łogyń rozgrzebjymy
Zimjoki poznajdujymy
Ale dobre mniam mniam mniom
Kto chce zimjok ? zaroz dóm !
Bjercie kiszka se nalyjcie
I ze szmakym se wcinejcie
Przy fojerze se siodómy
Łod flamery ciepło mómy
Bydóm śpjywy i chichrani
I zimjoków pojodani
Urszula Oślislok
Jsiynno paniczka
Jesiynno paniczka
Dorodno paniczka już zawitała
S jarzymbiny załośniczki mjała
Szaty liściami sie mjyniły
Rozmajte farby na nich były
Brónotny i złoty,najwjyncyj tego
Nie brakuje tyż czerwonego
Na karku póciorki s dybjónek
A s kasztanów mo pjeszczónek
Na głowje liściaty winiec,kwjotki wpjynte
Astry i dómbki z zegródki wziynte
Słómjoki jeszcze do włosów dała
Co by tak pjykno nas przywitała
Idzie po śwjecie wszyndzi zaglóndo
Kaj nie łożdżelało to słónko ścióngo
Co by łozłocić kożdo gruszka
Co by łożdżelały jabuszka
Ale nie jyno słónko nóm dowo
Czasym sie s nami tyż ni pogrowo
Puści nóm zima i deszcz tyż leje
A łóna wichrym po dworze wjeje
Przeca to JESIYŃ ! – zmjynno paniczka !
Czy idzie przy ni wygrzywać liczka !?
Do ci pozbjyrać to co urosło
Potym grzyj sie przy pjecu i doma łostóń
Urszula Oślislok
Ciasteczka z klejiku ryżowego
A to je przypis na ciastka z kleiku ryżowego
1 paczka klejiku ryżowego
30 dag. masła abo margaryny
25 dag.cukru
1 cukier waniliowy
3 jajca
masło z cukrym i cukier waniliowy utrzyć,dać żołtka i dalyj uciyrać potym wsuć klejik a na koniec piana ubito z białek
formować małe kluseczki,zrobić palcym dołek i dać mermelada abo dżym.
Naprowda fest dobre. Piyc w tymperaturze 160 st.C
przepis naszej Werki
Urszula Oślislok
Rolady
ROLADY
Jak rolady żech robiła
Toch se palca uwaliła
Krew sie loła i kapała
Szmatkóm żech pozawijała
Potym dali za rolady
Co by nie było swady
Boch chłopkowi łobjecała
Że rolady byda mjała
Mjynso móm już poczaskane
Filóngym nafilowane
Nicióm wartko pozawijóm
Chłop zaro bydzie ! -sie uwijóm
We brutfannie wszysko wre
Na zygorze już je dwje !
Jeszcze momynt,yno chwila !
Zaro z nici to łodwina
Tuż se dychłach,móm gotowe
Rolady bydóm morowe
Już wyrczy auto na dworze
Chłop przyjechoł ! tera może,,,,,
Urszula Oślislok
Bamóntno Tekla
Bamóntno Tekla
Sztyjc cojś Tekla bamónciła
bo tako bamóntno była
Co kaj dała nie wjedziała
bo skleroza chyba mjała
Łobjod na pjec postawjała
ale łognia nie skłodała
Potym sie tymu dziwiła
czamu blacha zimno była
Jak na loda chyntka mjała
w tygliku go roztopjała
Łyżkóm wszysko wychlipała
dobre było – tak padała
Listónosz przyniós pyndzyjo
wsadziła kajś jóm ta meduzyjo
Potym ło ni zapómniała
bo bamóntno sztyjc lotała
Ale cukru ji braknyło
do sklepu by sie fechtnyło
Kaj pinióndze ? nie wjedziała
ta skleroza jóm bolała
Urszula Oślislok
Japczok – szarlotka
60 dkg mąki
1 kostka margaryny
30 dkg cukru
1 cukier waniliowy
2 jajka
4 do 5 łyżek śmietany
4 do 5 łyżek oleju
1 kg jabłek
2 budynie
2 łyżyczki proszku
jabłek dowom czasym wjyncyj zależy jako mom blaszka
wszysko robja na stolnicy
mąka wysuja na stolnica dodom margaryna i posiekom jom w tyj mące nożym
dodać do tego cukier waniliowy i cukier,wszysko razym posiekać i dodać
jajka ,potym śmietana i olej,wszysko zagńyś jak na nugla,ciasto dać do
zamrażalnika ,a wtym czasie przygotować jabka i zrobić budyń
jo kreja jabka na taki cieńki ćwjartki,mogom tyż być potrzyte,potym ciasto dowom na blaszka,trocha se zostawja ciasta żeby było na wjyrch
na ciasto dowom jabka,a na to bydyń wcale go nie chłudza taki jaki je leja
ciasto coch se zostawiła,dowom do gorka i leja do niego mlyka rozrobjom je na taki jak na naleśniki,może być troszka tyngsze i to wylywom na budyń
pjecza około 45 do 50 min na 200 stopni
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn lin_Latn pol_Latn vec_Latn szl_Latn tum_Latn szl_Latn kik_Latn slk_Latn pol_Latn hun_Latn ces_Latn szl_Latn szl_Latn szl_Latn pol_Latn eus_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn eus_Latn szl_Latn pol_Latn szl_Latn taq_Latn nob_Latn pol_Latn slv_Latn pol_Latn szl_Latn szl_Latn pol_Latn eus_Latn kea_Latn kea_Latn szl_Latn lmo_Latn szl_Latn szl_Latn szl_Latn pol_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn luo_Latn pol_Latn pol_Latn eus_Latn hrv_Latn hrv_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn uzn_Latn eus_Latn hun_Latn pol_Latn szl_Latn pol_Latn pol_Latn som_Latn pol_Latn pol_Latn pol_Latn pol_Latn pol_Latn szl_Latn szl_Latn pol_Latn pol_Latn szl_Latn pol_Latn szl_Latn szl_Latn szl_Latn pol_Latn